kardosdrur/scandi-wiki huggingface dataset:
Omaha (pokervariant)

Omaha hold'em eller som regel bare Omaha er en pokervariant hvor hver spiller får fire lukkede kort. Derudover uddeles der fem åbne fælleskort. Hver spiller skal danne den bedste pokerhånd på fem kort bestående af nøjagtig to af spillerens lukkede kort og tre af fælleskortene. Spillet foregår i øvrigt efter samme principper som Texas hold'em.

Før hver hånd lægger hver spiller evt. en ante. Spilleren til venstre for kortgiveren lægger endvidere en small blind, mens spilleren to pladser til venstre for kortgiveren lægger en big blind. De to blinds er et blindt bud, og small blind er normalt halvdelen af big blind. Derefter gives fire kort med billedsiden nedad til hver spiller (ét af gangen). Efter kortgivningen følger første budrunde der starter med spilleren til venstre for big blind. Når første budrunde er overstået, lægges tre kort (the flop) med billedsiden opad midt på bordet. Herefter følger anden budrunde. Når denne er forbi, lægges endnu et åbent kort på bordet (the turn) fulgt af tredje budrunde. Derefter lægges et femte åbent kort på bordet (the river) som efterfølges af fjerde og sidste budrunde. Efter sidste budrunde er der showdown, og bedste hånd vinder puljen.

Spilforløbet er altså som følger
 ante (hvis der spilles med ante) og blinds lægges
 der gives fire lukkede kort til hver spiller
 første budrunde
 der lægges tre åbne kort på bordet (flop)
 anden budrunde
 der lægges et åbent kort på bordet (turn)
 tredje budrunde
 der lægges et åbent kort på bordet (river)
 fjerde og sidste budrunde
 showdown

Omaha kan ligesom Texas hold'em spilles i forskellige limit-varianter: fixed limit, pot-limit og no-limit. Især pot-limit Omaha (PLO) er en almindelig variant.

I modsætning til Texas hold'em spilles Omaha ofte som high/low split, dvs. hvor højeste og laveste hånd deler puljen. Omaha high/low spit spilles normalt som fixed limit, og det er normalt varianten eight or better (Omaha/8) der anvendes. Her får laveste hånd kun andel i puljen hvis højeste kort er en otter eller derunder. Ellers vinder højeste hånd hele puljen. Til højeste og laveste hånd kan man anvende forskellige af de fire lukkede kort.

Omaha/8 er en af disciplinerne i pokerens femkamp, HORSE.

Poker
Diurese

Diurese betegner urinproduktion målt i volumen pr. tidsenhed, f.eks. milliliter pr. time. Denne vil for et menneske i neutral væskebalance være ca. 1 ml pr. time pr. kg legemsvægt, således ca. 70 ml pr. time for en person på 70 kg eller ca 1,5 liter i døgnet.

Fysiologi
Värnamo

Värnamo er en svensk by og hovedby i Värnamo kommune i Jönköpings län. Den er Jönköpings läns næststørste by efter Jönköping og ligger ved Laganåens udmunding i søen Vidöstern i "smålandet" Finnveden.

Byens historie kan spores tilbage til en landsby i middelalderen. Den første nedskrevne omtale af landsbyen stammer fra det 13. århundrede. Landsbyen lå på den østlige side af Laganåen ved et vadested over åen, som ellers var svær at krydse. Da der samtidig også var mindre vandløb syd og vest for byen, blev det anset for sikkert sted, hvilket førte til navnet "Värn" (værn) og "mo", der er en geografisk stedbetegnelse af en art. Byen blev en markedsplads, og i 1659 førte det til, at den blev köping under Jönköping.

Värnamo var længe ubetydelig, men med Sveriges befolkningstilvækst og industrialisering i det 19. århundrede voksede byen og blev uafhængig köping i 1859. Det svenske jernbanenet ansporede til yderligere udvidelse af industrien, hvilket gav en befolkningstilvækst fra 1.141 indbyggere i 1910 til 3.664 i 1920, hvilket gjorde den betydningsfuld nok til at blive udnævnt til "stad" den 1. november 1920.

Referencer
Monopolistisk konkurrence

Et marked siges at have konkurrenceformen monopolistisk konkurrence, hvis det er heterogent og har mange udbydere. Udbyderens produkt er differentieret, det ligner de øvrige på markedet, men er ikke identisk. Det kan f.eks. differentiere sig med hensyn til design eller holdbarhed. Udbyderen har en lille prisindflydelse, men indgangsbarrieren er lille.

Monopolistisk konkurrence kan betragtes som en mellemform mellem det rene monopol-tilfælde og en situation med fuldkommen konkurrence. Hver virksomhed er den eneste, der udbyder det pågældende produkt og har dermed monopol på det, men der findes mange lignende produkter, og derfor er virksomheden alligevel i tæt konkurrence med andre producenter. Hver virksomhed har markedsmagt, og den kan tillade sig at sætte en pris for sine varer, der afviger fra konkurrenternes; den er altså ikke pristager, og der opstår en forvridning på markedet som følge heraf. Alligevel kan virksomhederne, modsat i det rene monopoltilfælde, ikke tjene positiv profit på lang sigt. Eftersom nye virksomheder altid har mulighed for at begynde at fremstille og sælge tætbeslægtede produkter, vil de gøre det, hvis indtjeningen virker attraktiv, og dermed konkurrere enhver overnormal profit væk i det lange løb. 

Umiddelbart minder de to konkurrenceformer monopolistisk konkurrence og differentieret oligopol meget om hinanden. Forskellen på disse to er antallet af udbydere. I praksis bruges differentieret oligopol hvis der er færre end 10 udbydere, og monopolistisk konkurrence hvis der er 10 eller flere.

Referencer 

Erhvervsliv
Konkurrenceformer
Nässjö

Nässjö er en svensk by og hovedby i Nässjö kommune i Jönköpings län. Den har et areal på og et befolkningstal på  indbyggere.

Historie 
Nässjö fik sit stadsprivilegium i 1914. Byens moderne historie begyndte dog i 1864 med beslutningen om, at jernbanelinjen Södra stambanan skulle gå fra Malmø til Falköping gennem byen og stoppe på byens station, der siden har været kendt som et stort jernbaneknudepunkt.

Referencer

Eksterne henvisninger
Kronoberg

Kronoberg har flere betydninger:

 Kronobergs län – svensk län i Småland med Växjö som residensby
 Kronobergs slotsruin – slot i Helgasjön nord for Växjö
Ernst Normand

Ernst Nordmand (von Normann) (26. september 1579 på Tribbevitz, Rügen – 2. oktober 1645 på Selsø) var en dansk hofmand og godsejer.

Han var søn af Joachim Nordmand til Tribbevitz og Catharina von Kalden. Han blev født på sin fars gods Tribbewitz på Rügen. Da han var 13 år gammel blev han sendt til sin frænde Adam Nordmand, der var i dansk tjeneste som jægermester. Med hans hjælp blev han i 1593 antaget som edelknabe hos den unge kong Christian IV, der efter sin hylding gjorde ham til sin livstjener.

I de følgende år ledsagede han kongen på rejser til Nordkap og England. Blev brugt til sendelser til Brandenburg, Pommern og England, hvor han på den sidstnævnte blev udnævnt til kongens kammerjunker. Senere ledsagede han kongen i Kalmarkrigen, og i krigens sidste år kommanderede han et kompagni af ryttere, de red i hvert fald i hans navn.

I 1613 blev han hofskænk og fik da sin første forlening – Lyse Kloster i Norge. Det følgende år da han den 30. juli holdt bryllup med Ingeborg Arenfeldt (9. oktober 1594 – 8. februar 1658) fik han igen bevis på kongens taknemmelighed, idet kongen betalte for brylluppet og selv overværede det.

1615 fratrådte han sin hoftjeneste og blev forlenet med Bygholm, som han 1620 ombyttede med Antvorskov (1620-31) og dette atter med Koldinghus, som han beholdt til 1643. Kongen betroede ham at være værge for sin uægte søn Hans Ulrik Gyldenløve, og i januar 1628 blev han beskikket til at være en af de to landkommissærer på Sjælland, men efter blot en måned blev han, uvist af hvilken Grund, afløst af Palle Rosenkrantz.

I 1623 blev han stadig skrevet til Tribbewitz selvom han efterhånden han tilsluttet sig sit nye fædreland. Han var dog imellemtiden blevt godsejer både på Sjælland (Selsø) og i Jylland (Palsgård, som han fik gennem sin kone). Hans jordegods måltes i 1625 til 742 og i 1638 til 1.325 tønder hartkorn.

Han døde på Selsø i 1645.

Han fik i hvert fald en datter: Kirstine Ernstsdatter Normand, som overtog Palsgård efter hendes faders og moders død, og som blev gift den 2. juni 1654 med Joakim Frederik v. Pentz til Warlitz og Detzin (ca. 1620-82).

Godsejere fra Danmark
Ernst
Godsejere fra Tyskland
Danskere i 1500-tallet
Danskere i 1600-tallet
Lensmænd fra Danmark
Personer i Dansk Biografisk Leksikon
Lensmænd fra Norge
Artikler fra 1. udgave af Dansk biografisk leksikon
Personer fra Rügen
Engestofte

Engestofte er en gammel kongsgård, som nævnes første gang i 1459. Gården ligger i Engestofte Sogn, Musse Herred, Maribo Amt, Guldborgsund Kommune. Hovedbygningen er opført i 1805–1807 og ombygget i 1889. Den blev fredet i 1918.

Engestofte Gods på 482 hektar

Ejere af Engestofte 

 (1457–1481) Kronen
 (1481–1496) Kong Hans
 (1496–1520) Jørgen Olsen Baad
 (1520–1527) Albrecht Jørgensen Baad
 (1527–1529) Elsebe Albrechtsdatter Grubendal gift Baad
 (1529–1537) Johan Jørgensen Urne
 (1537–1558) Jørgen Urne
 (1558–1575) Peder Ottesen Huitfeldt
 (1575–1599) Hans Wittrup
 (1599–1640) Christian Friis
 (1640) Anne Christiansdatter Friis gift Juul
 (1640–1684) Tønne Juul
 (1684–1695) Anne Christiansdatter Friis gift Juul
 (1695–1727) Christian Lerche
 (1727–1732) Bertel Wichmand
 (1732–1751) Bodil Cathrine From gift (1) Wichmand (2) Rasmussen
 (1751–1797) Jørgen Wichmand Wichfeld
 (1797–1799) Jørgen W. Wichfelds dødsbo
 (1799–1846) Henning Wichfeld (brors søn)
 (1846–1848) Anna Henriette Marie de Braës gift Wichfeld
 (1848–1888) Jørgen Wichfeld (søn)
 (1888–1907) Henning Wichfeld (søn)
 (1907–1965) Jørgen Adalbert Wichfeld (søn)
 (1965–1967) Jørgen Adalbert Wichfelds dødsbo
 (1967–1994) 
 (1994–1995) William Odd Berntsen (søn)
 (1995–2003) William O. Berntsens Fond
 (2003–2011) Frederik von Lüttichau
 (2011-) Hans Peter Egeskov / Else Marie Egeskov

Ekstern henvisninger 
 Engestofte Gods 
 William Odd Berntsen Fonden 
 Naturpark Maribosøerne 
 Engestofte – fra Dansk Center for Herregårdsforskning

Kilder 
J. P. Trap: Danmark 5.udgave, Kraks Landbrug

Fredede slotte og herregårde i Danmark
Herregårde i Guldborgsund Kommune
Herregårde i Maribo Amt
Sonia Brownell

Sonia Mary Brownell (født 25. august 1918, død 11. december 1980) var den engelske forfatter George Orwells anden og sidste kone. Hun var også kendt som Sonia Blair eller Sonia Orwell.

Brownell blev født i Calcutta i Britisk Indien som datter af en engelsk koloniembedsmand. Da hun var seks år gammel, blev hun sendt til en klosterskole – et sted hun afskyede.

Orwell mødte hende første gang, da hun arbejdede som assistent for Cyril Connolly, der var en af Orwells venner fra skoletiden, på det litterære tidsskrift Horizon. Efter sin første kone Eileens død var Orwell meget ensom, og 13. oktober 1949 giftede han sig med Brownell, kun to måneder før han døde af tuberkulose.

Senere i livet kaldte hun sig ofte Sonia Orwell. Det var imidlertid aldrig hendes lovformelige navn, da "Orwell" var et pseudonym, som hendes mand, der rigtigt hed Eric Arthur Blair, havde taget.

Visse kommentatorer mener, at hun hjalp Orwell gennem de sidste smertefulde måneder af hans liv og bibragte ham en hidtil uvant glæde. Andre har opfattet hende som en opportunist, der kun var interesseret i at blive hans litterære enke. Der har dog aldrig været nogen kritik fra Orwells adopterede søn, som helt sikkert ville have været imod hende, hvis hun havde været opportunist. Hun passede godt på Orwells bo efter hans død og redigerede sammen med Ian Angus fire bind med Orwells essays, journalistik og breve.

Måske er det mest korrekt at se tingene, som Frank Kermode gør, nemlig at Orwell ved at gifte sig med Brownell fik fat i det mest lovende unge talent, han kunne finde. Brownell havde, da hun sagde ja til at gifte sig med Orwell, glamour og karisma som en ung Susan Sontag. Hvad motivet end måtte have været, så var det et godt træk med hensyn til Orwells værk. Samlingen af essays, som hun lavede, er flot sat op og læsevenlig – og som van Goghs breve – i sig selv stor litteratur.

Hun giftede sig senere med den homoseksuelle Michael Pitt Rivers og havde forhold til adskillige engelske malere, bl.a. Lucian Freud, William Coldstream og Victor Pasmore. Hun blev venner med maleren Francis Bacon og overvejede endda (uden Bacons vidende) at hyre en udsmider fra Soho, "Blond Billy", til at slå Bacons besværlige elsker, George Dyer, ihjel – indtil Freud fik færten af komplottet.

Brownell var også den franske filosof Maurice Merleau-Pontys elskerinde, og hun beskrev ham som sin sande kærlighed – hun håbede, at han ville forlade sin kone til fordel for hende. Hendes nære venner omfattede bl.a. forfatterne Jean Rhys og Marguerite Duras.

Hun døde i fattigdom af en hjernesvulst i 1980.

Referencer 

Denne artikel er en oversættelse af artiklen Sonia Brownell på den engelske Wikipedia.

Personer fra England
Personer fra Indien
Klepp

Klepp er en kommune på Jæren i Rogaland fylke i Norge. Omkringliggende kommuner er Sola og Sandnes mod nord, Time mod syd og øst, og Hå mod syd. Kleppe, Verdalen, Orstad, Klepp Station, Kåsen, Pollestad og Voll er landsbyer i kommunen.

Klepp er den næststørste jordbrugskommune i Rogaland, med omkring 600 landbrug og dertil knyttet mejeri og maskinindustri.

De vigtigste veje i Klepp er Rv44 Jærvejen og Rv510 Solavejen. Jærbanen går gennem den østlige del af kommunen, med stoppesteder på Klepp station og Øksnevadporten (Orstad).

"Den største fabrikken er plogfabrikken ... med 750 ansatte", skrev medierne i 2018.

Noter

Eksterne henvisninger 
   Jærens Akropolis
   Jærens Akropolis: Landskab og fornminder

Kommuner i Rogaland
Jærbanen

Jærbanen er en jernbanestrækning mellem Stavanger og Egersund, som en begyndelse på Sørlandsbanen. Strækningen går over det flade kystlandskab Jæren.

Jærbanen blev åbnet i 1878 som en smalsporet jernbane (1067 mm), i 1944 blev den bygget om til normalspor (1435 mm), og i 1956 blev linjen elektrificeret. Det er dobbeltspor fra Stavanger til Sandnes.

Jærbanen har et sidebane, Ålgårdbanen, som går fra Ganddal til Ålgård, en strækning på 12 kilometer. Ålgårdbanen havde passagertrafik fra åbningen i 1924 til 1955, mens godstrafikken fortsatte frem til 1988. I dag kan man i sommerhalvåret leje en dræsine på den nedlagte Figgjo Station, som i dag er et museum.

Rogalands geografi
Jernbanestrækninger i Norge
Transport i Stavanger
Eredivisie

Eredivisie eller dansk: Æresdivisionen er den fornemste fodboldrække og den øverste af de to professionelle ligaer i Holland. Ligaen under kaldes Eerste divisie.

I sæsonen 2019/20 blev der ikke udnævnt nogen mestre ligesom op- og nedrykning i Holland blev annulleret grundet Covid-19.

Hold i 2022/2023-sæsonen 
{|
|- valign=top
|
 Ajax
 AZ Alkmaar
 SC Cambuur
 FC Emmen  (O)
 Excelsior  (O)
|
  Feyenoord
 Fortuna Sittard
 Go Ahead Eagles  
 FC Groningen
 SC Heerenveen
|
  N.E.C. 
 Eindhoven 
 RKC Waalwijk
 Sparta Rotterdam
 FC Twente
|
  FC Utrecht  
 Vitesse
 FC Volendam (O)
|}
 (O) = oprykning

Mestre

Noter 

Fodbold i Nederlandene
Fodboldligaer
Knud Olsen

Knud Olsen (født i 1919 i Præstø, død 31 august 2010 i Bandholm) var en dansk bådebygger og båddesigner, der blandt andet er kendt for at have designet OK-jollen.

Historie 
Trillingerne Torben, Bjørn og Knud Olsen blev født i Præstø i 1919, hvor deres far arbejdede som tømrer. Som drenge var de ofte ved fjorden eller havnen, og de ville alle arbejde med både og sejlads. Torben tog til søs og blev skipper, mens Bjørn og Knud kom i lære som tømrere og snedkere. De foretrak dog at bygge både, og som 20-årige startede de deres egen virksomhed med spidsgatteren Vata. I 1941 designede Knud Olsen Svanen, en konkurrent til Folkebåden, og i 1943 designede han fem 5-metere sammen med sine brødre. De blev bygget for en københavner, der havde store forventninger til klassen i fremtiden.

Efter 2. verdenskrig var det næsten umuligt at skaffe materialer, så Knud og Bjørn opgav at bygge både i Præstø og tog til Sverige. Ti år efter var Knud hjemme igen og arbejdede til dels med at bygge, dels designe både. Mange forskellige former for både blev bygget, heriblandt motorbåde og fiskekuttere. Designet var praktisk, bådene var lette at sejle og billige at bygge. Snart fandt han sin egen stil, der var temmelig meget anderledes fra de dyre kutter-typer grundet manglen på materialer.

I begyndelsen af 1950’erne begyndte Knud Olsen at arbejde for A.P.Botved, som startede med at producere speedbåde i Vordingborg af finér dækket med glasfiber som de amerikanske både. Nu var der tid til at Olsen kunne designe både i sin fritid, hvilket resulterede til designet af en 4,5 m lang jolle. Den blev aldrig bygget, men da arkitekt Axel Damgaard kom hjem i 1956, genopstod designet og førte til den verdenskendte OK-jolle.

Knud Olsen blev hos Botved indtil 1961, da han startede sin egen forretning i et gammelt kornlager ved Bandholm Havn. Selvom Olsen byggede mange både havde han svært ved at ernære sig ved det, fordi, som han sagde, ”folk kom og spurgte, om jeg havde noget, der kunne sejle, så jeg gav dem et gammelt eller billigt design.” Af samme grund blev han ikke lige så anerkendt som de berømte Utzon og Slaaby-Larsen, selvom hans designs var i samme klasse og tegnet med en endnu større praktisk indsigt.

På Bandholm begyndte Olsen at bygge en 10-meter i mahogni, men blev snart mere interesseret i mulighederne med glasfiber. Han kendte allerede materialet fra sin tid hos Botved. Designet blev til en Bandholm 26, der, sammen med Bianca 27 og Great Dane 28 bygget i samarbejde med Nimbusbrødrene, blev den første generation af danske glasfiberbåde. Kun skroget blev lavet af glasfiber, da Olsen syntes, dækket skulle være af træ for at give båden den rette følelse.

Senere kom Bandholm 20 og Bandholm 30 til, som blev afløst af Mariboat i starten af 70’erne. Bandholm 20 kom dog senere igen i en kortere version, nu kaldet Bandholm 24, og for første gang var Olsen i stand til, som indehaver af rettighederne til båden, at brødføde sig selv som designer. Da Mariboat senere fik problemer, blev han tvunget til at genoptage bådbyggeriet, nu mest med simple job eller opgradering af større både.

Noter 

Bådebyggere
Erhvervsfolk fra Danmark
Dansk Skat Union

Dansk Skat Union er en tankesportsforening, der organiserer kortspillet skat i Danmark. Foreningen er stiftet 27. marts 1994 og har 27 medlemsklubber med i alt ca. 1.000 medlemmer. Af klubberne ligger de 25 i Sønderjylland og de to sidste umiddelbart nord for Kongeåen i Kolding og Vamdrup. 

Unionen organiserer en danmarksturnering omfattende 42 hold, opdelt i første, anden og tredje division samt to fjerde divisioner. Turneringen afvikles i vinterhalvåret.

Ekstern henvisning 
 Dansk Skat Unions hjemmeside 

Skat Union
Etableret i 1994
Great Dane 28

Great Dane 28 er en kølbåd, der i 1964 blev tegnet af Aage Utzon. Den har en lang køl og er meget stabil ved havsejlads.
Det sidste eksemplar blev bygget omkring 1989 af Sandersen Plastic Boats i København. I alt er ca. 300 både blevet produceret, hvilket har medført verdensomspændende berømthed.

Aptering 
I en Great Dane 28 findes 4-5 køjepladser. Rufhøjden er ca. 1,85 m.

Links 

 http://gd28.wikidot.com/

Kølbåde
Søholt (Krønge Sogn)

Søholt er en gammel landsbyhovedgård, som blev kaldt Bregerupgaard og nævnes første gang i 1389. Navnet Søholt er fra 1600. Gården ligger i Krønge Sogn, Fuglse Herred, Maribo Amt, Holeby Kommune. Hovedbygningen er opført i 1804 og ombygget fra 1853 til 1868 ved C.V. Nielsen. Havepavillonen fra 1822 er fredet. Avlsbygningerne er opført 1917 i nybarok stil.

Under den danske guldalder var der et livligt kulturelt liv på herregården.

Søholt Gods er på 1087,3 hektar

Ejere af Søholt 

 (1389-1576) Kronen
 (1576-1610) Morten Venstermand
 (1610-1618) Falk Brahe
 (1618-1632) Eiler Quitzow
 (1632-1637) Henrik Heest 
 (1637-1649) Just Friederich von Pappenheim
 (1649-1690) Regitze Knudsdatter Urne gift von Pappenheim
 (1690-1722) Henning Ulrich von Lützow
 (1722-1759) Christian Frederik von Lützow
 (1759) Anna Magdalene Sophie Christiansdatter von Lützow gift von Krogh
 (1759-1796) Godske Hans von Krogh
 (1796-1831) Frederik Julian Christian von Bertouch
 (1831-1832) Frederik Julian Christian von Bertouchs dødsbo
 (1832-1842) Laurits Kierkegaard
 (1842-1852) Laurits Kierkegaards dødsbo
 (1852-1889) Lauritz Jørgensen
 (1889-1892) Henrik Jørgensen
 (1892-1917) Poul Christian Clausen Jørgensen
 (1917-1937) Peter Ole Suhr
 (1937) Creditkassen for Landejendomme i Østifterne
 (1937-1940) Valdemar Henckel
 (1940-1975) Eiler Marcher
 (1975-1995) Frants Marcher
 (1994) William Erik Berntsen 
 (1994-1995) William Odd Berntsen 
 (1995-2003) Berntsen Fonden
 (2003-) Frederik Lüttichau

Eksterne henvisninger 
 Engestofte Og Søholt Godser
 William Odd Berntsen Fonden
 Naturpark Maribosøerne
 Søholt - fra Dansk Center for Herregårdsforskning 
 Søholt Herregårdskapel (forhenværende) hos danmarkskirker.natmus.dk (Danmarks Kirker, Nationalmuseet)

Kilder 
 J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Fredede slotte og herregårde i Danmark
Moytoy

Moytoy (ca. 1687 til 1760), (Moytoy d. 2.) var cherokeserstammens første overhøvding. Han var søn af høvding Amatoya Moytoy af Chota (Moytoy d. 1.) og dennes hustru, Quatsy. Navnesammenfaldet mellem fader og søn giver anledning til forvirring i en del kilder, der sammenblander de to høvdinge. Nogle kilder går ud fra at Moytoy d. 1 også var stammens overhøvding, men dette er tvivlsomt, da stammen sandsynligvis ikke kendte begrebet før Moytoy 2.

Hos cherokeserne var det forbudt at gifte sig med medlemmer af samme klan, som man selv tilhørte. Klantilhørsforholdet fulgte moderen, så når en mand giftede sig, forlod han sin egen klan og flyttede til sin hustrus landsby. Quatsy boede i landsbyen Tellico, så her voksede Moytoy op, og han fik navnet "Duen fra Tellico". Da han blev høvding i Tellico fik han navnet Moytoy, som også hans fader havde haft. 

I 1730 kom en engelsk udsending, Alexander Cumings til cherokeserne. Formålet med hans besøg var at få cherokeserne til at bevare tilslutningen til England, da var tegn på, at stammen ville knytte sig tættere til Frankrig. Cumings foreslog at stammen skulle have en overhøvding, eller kejser, som bedre ville kunne repræsentere dem i forhandlinger med den engelske konge. Cherokeserne, der hidtil havde været et løst sammenknyttet stammesamfund, forbundet gennem slægtskab, og hvor hver by/klan havde sin egen høvding, var ikke specielt indstillet på at have en fælles høvding. Cumings fik dog overtalt Moytoy til at påtage sig rollen, og Cumings rejste derefter til landsbyerne ved Tennessee-floden, for at ovetale dem til at acceptere Moytoy. Den 3. april 1730 blev Moytoy kronet som stammens kejser. De øvrige medlemmer af stammen var noget mindre indstillede på, at acceptere Moytoys værdighed, ikke mindst fordi en af hans første handlinger var at anerkende den engelske konges overhøjhed over stammen.

I 1741 ophørte Moytoy med at fungere som overhøvding, og en af hans sønner, Amouskositte eller Amo-Scossite, påtog sig kejsertitlen. Han blev dog aldrig accepteret af ret mange, da der var kvindelig arvefølge i stammen og i stedet overgik magten til Moytoys onkel (morbror), Old Hop fra Chota, som formelt var overhøvding fra 1753, men havde haft den reelle magt siden 1740'erne.

Eksterne referencer 
 Om Moytoy på answers.com
 Om Cherokesernes "Kejser Moytoy"

Cherokeestammen
Personer fra Tennessee
Førslev

Førslev er en landsby på Sydsjælland med . Landsbyen ligger i Faxe Kommune 5 kilometer nord for Haslev og 15 kilometer syd for Ringsted. Byen huser bl.a. Øde Førslev Kirke fra 1100-tallet, et forsamlingshus og en børnehave. Blandt byens erhvervsliv findes en gammel købmandsgård, der huser restaurant, kaffestue, museum, samt en antikvitetshandel. En lokal billedkunstner beboende i den gamle mølle udstiller sine værker og har sit atelier her. Førslev Idrætsforening tilbyder fodbold, håndbold, badminton, petanque og gymnastik.

Der går to busruter gennem Førslev:
 Linje 440R – Haslev-Ringsted
 Linje 265 – Haslev-Førslev-Terslev-Ørslev.

Demografi 
Pr. 1. januar

Kilder 

Byer i Faxe Kommune